जीने की कला सिखाती है भागवत : स्वामी दिव्यानंद
फतेहाबाद|श्रीमद्भागवत कथाजीने की कला सिखाती है। इसलिए इस कथा का श्रवण या पठन अवश्य करना चाहिए और उसमें जो बातें बताई जाती हैं उस पर अमल करना चाहिए।
यह बात स्वामी डॉ. दिव्यानंद महाराज ने कही। वे गुरुवार को मां वैष्णो सेवा समिति के तत्वावधान ग्रीन पार्क में आयोजित श्री भगवत कथा के दौरान श्रद्धालुओं को प्रवचन दे रहे थे। प्रवचन से पहले पंचकुंडीय हवन भी हुआ जिसमें भीम सैन आनंद, शेर सिंह गोदारा, रोशनलाल बरसीन, कुशल चराईपौत्रा, एडवोकेट रामराज मेहता अन्यों ने आहुति डाली। उन्होंने कहा कि यह जीवन प्रभु की ओर से उत्तम वरदान है। जीवन को संगीतमयी आनंद की तरह जीना चाहिए। कविता गा सकें तो रस नहीं पाता। वाद्य यंत्र से संगीत प्रकट हो पाया तो बाजा, तबला, वायलन कितने भी कीमती क्यों हों, उनका कोई लाभ नहीं। उन्होंने चिंता जाहिर करते हुए कहा कि आज हम लोगों के पास धन संपत्ति के नाम पर सब कुछ है, किंतु जीवन का रस तो समाप्त हो चुका है। इसके पीछे मुख्य रूप से हमारा मोहमाया के जाल में फंसकर धर्म-कर्म से दूरी बना लेना ही जिम्मेवार है। भागवत कथा हर व्यक्ति के लिए एक ऐसा उत्तम माध्यम है जिसके जरिये इंसान को मानसिक और शारीरिक हर प्रकार के ताप संताप से मुक्ति मिलती है।
टोहाना|इस्कानप्रचार समिति द्वारा मां बनभौरी मंदिर में सात दिवसीय श्रीमद्भागवत गीता पाठ कथा का आयोजन किया गया। व्यास गद्दी से समिति के कथावाचक महात्मा हाई गरीब दास ने श्रीमद्भागवत गीता के महात्म्य पर प्रकाश डाला। उन्होंने बताया कि श्रीमद्भागवत गीता का 141 भाषाओं में प्रकाशन हो चुका है। उन्होंने कहा कि ज्ञान प्राप्त करने के लिए प्यास होना जरूरी है और उसके बाद एक सच्चे गुरु की शरण लेनी चाहिए जो सही मार्गदर्शन कर सके।
hin_Deva hin_Deva hin_Deva hin_Deva